stanford-oval/wikipedia huggingface dataset:
สมาคมมหาวิทยาลัยเพื่อการวิจัยด้านดาราศาสตร์
หน่วยงานในสังกัด

หอดูดาวเจมินี (Gemini Observatory) บริหารโดยสมาคมในฐานะโครงการความร่วมมือนานาชาติในการใช้งานกล้องโทรทรรศน์แฝดสองเครื่อง เครื่องหนึ่งอยู่ที่ Mauna Kea ในฮาวาย อีกเครื่องหนึ่งอยู่ที่ Cerro Pachon ในชิลี
หอสังเกตการณ์ดาราศาสตร์ในคลื่นแสงแห่งชาติ (National Optical Astronomy Observatory; NOAO) - สมาคมเป็นผู้บริหารกล้องโทรทรรศน์อวกาศที่หอสังเกตการณ์แห่งนี้ซึ่งตั้งอยู่ที่ Kitt Peak ในอริโซนา และที่ Cerro Tololo ในชิลี
หอสังเกตการณ์ดวงอาทิตย์แห่งชาติ (National Solar Observatory; NSO) - สมาคมบริหารหอสังเกตการณ์นี้ที่ Sacramento Peak ในนิวเม็กซิโก และ Kitt Peak ในอริโซนา
สถาบันวิทยาศาสตร์กล้องโทรทรรศน์อวกาศ (Space Telescope Science Institute; STScI) - สมาคมบริหารสถาบันแห่งนี้สำหรับองค์การนาซาเพื่อดูแลภารกิจทางวิทยาศาสตร์สำหรับกล้องโทรทรรศน์อวกาศฮับเบิล
สำนักงานโครงการใหม่ (New Initiative Office; NIO) - สมาคมตั้งหน่วยงาน NIO ขึ้นเพื่อเตรียมการก่อสร้างกล้องโทรทรรศน์กระจกเงาขนาดยักษ์ (Giant Segmented Mirror Telescope)
แหล่งข้อมูลอื่น

เว็บไซต์อย่างเป็นทางการ
สมาคมสถาปัตยกรรม วิทยาลัยสถาปัตยกรรม

| --- | --- |

ชื่อย่อ: เอเอ / AA
คติพจน์: ออกแบบควบคู่กับความงาม, ก่อสร้างในความเป็นจริง
ประเภท: มหาวิทยาลัยเปิด
สถาปนา: ค.ศ. 1847
อธิการบดี: เบร็ท สตีล
ผู้ศึกษา: ปริญญาตรี: 367 คน (2012) ปริญญาโท-เอก: 223 คน (2012)
ที่ตั้ง: ในเมือง (ลอนดอน) นอกเมือง (ฮุคพาร์ค)
เว็บไซต์: aaschool.ac.uk
สมาคมสถาปัตยกรรม วิทยาลัยสถาปัตยกรรม (อังกฤษ: Architectural Association School of Architecture) หรือนิยมเรียกสั้นว่า เอเอ (AA) เป็นสถาบันทางสถาปัตยกรรมแห่งแรกของสหราชอาณาจักร ตั้งอยู่ที่กรุงลอนดอน เอเอ มักได้รับการจัดอันดับให้เป็นหนึ่งในสถาบันทางสถาปัตยกรรมที่ทรงเกียรติและมีอัตราแข่งขันสูงที่สุดแห่งหนึ่งของโลก ด้วยเนื้อหาการเรียนที่ครอบคลุมทั้ง การจัดนิทรรศการสเกลจริง วิชาบรรยาย การจัดประชุมสัมนา ที่ถือได้ว่าเป็นศูนย์กลางพบปะของสถาปนิกจากทั่วทุกมุมโลก ในการร่วมถกเถียงและพัฒนางานสถาปัตยกรรมร่วมสมัย
เอเอ มีศิษย์เก่าที่ได้รับรางวัลทางสถาปัตยกรรมมากมาย ทั้ง รางวัลสเตอร์ลิง 4 คน รางวัลพริตซ์เกอร์ 3 คน ได้แก่ ซาฮา ฮาดิด แร็ม โกลฮาส และริชาร์ด รอเจอส์
ศิษย์เก่าชาวไทยที่มีชื่อเสียง

ศาสตราจารย์ ไขแสง ศุขะวัฒนะ : ราชบัณฑิต อดีตอาจารย์ประจำคณะสถาปัตยกรรมศาสตร์ จุฬาลงกรณ์มหาวิทยาลัย
รศ.ดร.ม.ล.จิตตวดี จิตรพงศ์ : อาจารย์ประจำคณะสถาปัตยกรรมศาสตร์ จุฬาลงกรณ์มหาวิทยาลัย
ดวงฤทธิ์ บุนนาค : ผู้ก่อตั้ง บริษัท ดวงฤทธิ์ บุนนาค จำกัด
ม.ล.วรุตม์ วรวรรณ : ผู้ก่อตั้ง Vin Varavan Architects (VVA)
ชนาสิต ชลศึกษ์ : ผู้ร่วมก่อตั้งบริษัทสถาปนิก stu/D/O
นันทพล จั่นเงิน : อาจารย์ประจำคณะสถาปัตยกรรมศาสตร์ มหาวิทยาลัยศิลปากร
ดร.วิญญู อาจรักษา : อาจารย์ประจำคณะสถาปัตยกรรมศาสตร์และผังเมือง มหาวิทยาลัยธรรมศาสตร์
กวิศ โกอุดมวิทย์ :  สถาปนิกอิสระ อาจารย์พิเศษประจำคณะสถาปัตยกรรมศาสตร์ จุฬาลงกรณ์มหาวิทยาลัย
ศิริยศ ชัยอำนวย : ผู้ร่วมก่อตั้งบริษัทสถาปนิก Onion
สมาคมสโมสรอังกฤษ

| สมาคมสโมสรอังกฤษ |
| --- | --- |
อาคารในปัจจุบันบนโปสการ์ดเมื่อประมาณปี 2455

ข้อมูลทั่วไป
ที่ตั้ง: 189 ซอย 18 ถนนสุรวงศ์ แขวงสุริยวงศ์ เขตบางรัก กรุงเทพมหานคร
เริ่มสร้าง: พ.ศ. 2446
สมาคมสโมสรอังกฤษ (อังกฤษ: The British Club) เป็นสโมสรทางสังคมของชาวต่างชาติในกรุงเทพฯ ก่อตั้งเป็นสโมสรสุภาพบุรุษอังกฤษเมื่อปี 2446 และมีที่ตั้งปัจจุบันอยู่ที่ถนนสุรวงศ์ซึ่งย้ายมาเมื่อปี 2453 การดำเนินงานของสโมสรหยุดชะงักเนื่องจากสงครามโลกครั้งที่ 2 หลังจากนั้นจึงได้รับการก่อตั้งขึ้นใหม่
ประวัติ > ช่วงแรก

สโมสรอังกฤษก่อตั้งขึ้นในปี 2446 หลังจากเกิดข้อพิพาท กลุ่มสมาชิกชาวอังกฤษของยูไนเต็ดคลับ ซึ่งเป็นสโมสรทางสังคมสำหรับชาวต่างชาติชาวตะวันตกในกรุงเทพฯ ได้แยกตัวออกมาเพื่อก่อตั้งสโมสรใหม่ พวกเขาตั้งคณะกรรมการชุดแรกในวันที่ 24 เมษายน และสโมสรได้เปิดทำการในวันที่ 6 กรกฎาคมปีเดียวกัน
เดิมสโมสรตั้งอยู่ทางด้านทิศเหนือของถนนสุรวงศ์ ซึ่งปัจจุบันตั้งอยู่หัวมุมถนนมหาเศรษฐ์ ไม่ไกลจากแยกสุรวงศ์กับถนนเจริญกรุง ซึ่งเป็นศูนย์กลางการค้าของย่านบางรัก เป็นสโมสรสุภาพบุรุษในรูปแบบที่พบได้ทั่วไปทั่วจักรวรรดิอังกฤษ
สมาคมว่ายน้ำโอเชียเนีย

สมาคมว่ายน้ำโอเชียเนีย (อังกฤษ: Oceania Swimming Association; OSA) เป็นองค์กรปกครองระดับทวีปที่ได้รับการยอมรับจากฟีน่า มีหน้าที่กำกับดูแลการแข่งขันระดับชาติของกีฬาว่ายน้ำ ว่ายน้ำในที่โล่ง กระโดดน้ำ โปโลน้ำ ระบำใต้น้ำ และการว่ายน้ำระดับผู้เชี่ยวชาญในทวีปโอเชียเนีย
องค์กรก่อตั้งขึ้นในเดือนมกราคม ค.ศ. 1991 ระหว่างการแข่งขันกีฬาทางน้ำชิงแชมป์โลก 1991 ในเมืองเพิร์ท ประเทศออสเตรเลีย โอเอสเอคองเกรสที่จัดขึ้นในเดือนมิถุนายน ค.ศ. 2008 เดนนิส มิลเลอร์แห่งฟิจิได้รับเลือกเป็นประธานาขององค์กร
โอเอสเอยังติดตามและดูแลสถิติของทวีปโอเชียเนียอีกด้วย
สมาพันธ์สมาชิก

ปัจจุบันสมาคมว่ายน้ำโอเชียเนียมีสหพันธ์สมาชิก 14 แห่ง (เรียงตามอักษรย่อชื่อประเทศของฟีน่า) ได้แก่
อเมริกันซามัว (ASA) สมาคมว่ายน้ำอเมริกันซามัว
ออสเตรเลีย (AUS) สมาคมว่ายน้ำออสเตรเลีย
หมู่เกาะคุก (COK) สหพันธ์กีฬาทางน้ำหมู่เกาะคุก
ฟีจี (FIJ) สมาคมว่ายน้ำฟิจิ
ไมโครนีเชีย (FSM) สมาคมว่ายน้ำแห่งสหพันธรัฐไมโครนีเซีย
กวม (GUM) สหพันธ์ว่ายน้ำกวม
หมู่เกาะมาร์แชลล์ (MIL) สหพันธ์ว่ายน้ำหมู่เกาะมาร์แชลล์
หมู่เกาะนอร์เทิร์นมาเรียนา (NMA) สหพันธ์ว่ายน้ำหมู่เกาะนอร์เทิร์นมาเรียนา
นิวซีแลนด์ (NZL) สมาคมว่ายน้ำนิวซีแลนด์
ปาเลา (PLW) สมาคมว่ายน้ำปาเลา
ปาปัวนิวกินี (PNG) สมาคมว่ายน้ำปาปัวนิวกินี
ซามัว (SAM) สหพันธ์ว่ายน้ำซามัว
หมู่เกาะโซโลมอน (SOL) สหพันธ์ว่ายน้ำหมู่เกาะโซโลมอน
เฟรนช์พอลินีเชีย (TAH) สหพันธ์ตาฮิเตียน เดอ นาเตชั่น
สมาชิกรัฐสภาผู้ช่วยรัฐมนตรี

สมาชิกรัฐสภาผู้ช่วยรัฐมนตรี (อังกฤษ: Parliamentary Under-Secretary of State) เป็นตำแหน่งข้าราชการการเมืองสหราชอาณาจักร ถือเป็นตำแหน่งผู้บริหารชั้นสามและชั้นล่างสุดที่อยู่ประจำสำนักงานรัฐมนตรีว่าการกระทรวง ผู้ที่จะดำรงตำแหน่งนี้จะต้องเป็นสมาชิกสภาสามัญชนซึ่งถูกเสนอชื่อโดยนายกรัฐมนตรี และได้รับโปรดเกล้าแต่งตั้งโดยพระเจ้าแผ่นดิน
สมาชิกรัฐสภาผู้ช่วยรัฐมนตรีปัจจุบันมีอยู่กว่าสามสิบตำแหน่งในหลายกระทรวง มีทั้งประเภทที่ได้รับเงินประจำตำแหน่งเพิ่มเติม และประเภทที่ไม่ได้รับเงินประจำตำแหน่ง ตำแหน่งนี้มีความอาวุโสเป็นรองจากรัฐมนตรีว่าการทบวง/รัฐมนตรีช่วยว่าการกระทรวง (Minister of State) ซึ่งก็เป็นรองจากรัฐมนตรีว่าการกระทรวง (Secretary of State)
สมาชิกรัฐสภาผู้ช่วยรัฐมนตรีตำแหน่งใดก็ตาม หากมีความสำคัญและมีความจำเป็นมากขึ้น ก็อาจได้รับการปรับเปลี่ยนเป็นตำแหน่งรัฐมนตรีเต็มตัว เช่นในปี 2015 มีการปรับเปลี่ยนตำแหน่งสมาชิกรัฐสภาผู้ช่วยรัฐมนตรีประจำกระทรวงกลาโหม ขึ้นเป็นตำแหน่งรัฐมนตรีช่วยว่าการกระทรวงกลาโหม (Minister of State For Defence)
สมาคมเภสัชอุตสาหกรรมแห่งบริติช

สมาคมเภสัชอุตสาหกรรมแห่งบริติช (อังกฤษ: Association of the British Pharmaceutical Industry ;ABPI) คือสมาคมของบริษัททางเภสัชอุตสาหกรรมในสหราชอาณาจักร ที่ผลิตยาเพื่อจำหน่ายแก่ประชาชนโดยทั่วไป ซึ่งเปรียบเทียบได้กับองค์กร การวิจัยและผลิตทางเภสัชกรรมแห่งสหรัฐอเมริกาของสหรัฐอเมริกา (PhRMA) สำนักงานใหญ่ตั้งที่อยู่ กรุงลอนดอน และมีสำนักงานส่วนภูมิภาคอีก 2 แห่ง คือ Cardiff และ Edinburgh
สมาคมเภสัชอุตสาหกรรมแห่งบริติช อภินันทนาการทรัพยากรแก่โรงเรียนในสหราชอาณาจักร เพื่อส่งเสริมความสัมพันธ์ระหว่างวิชาวิทยาศาสตร์ในโรงเรียน กับการประยุต์การวิจัยในเชิงอุตสาหกรรม
แหล่งข้อมูลอื่น

Association for the British Pharmacetical Industry (ABPI) Website
ABPI Resources for Schools Website
ABPI Careers in the Pharmaceutical Industry Website
Profile of ABPI on Corporate Watch Website
สมาคมเคมีอเมริกัน

| --- | --- |
ก่อตั้ง: 6 เมษายน 1876; 148 ปีก่อน (1876-04-06)
ประเภท: Scientific society
สถานะตามกฎหมาย: 501(c)(3) nonprofit organization
สํานักงานใหญ่: Washington, D.C.
ที่ตั้ง: United States
สมาชิก  : more than 155,000
ประธานสมาคม: Mary K. Carroll
บุคลากรหลัก: Albert G. Horvath (CEO)
งบประมาณ (2016) : US$528 million
เว็บไซต์: www.acs.org
สมาคมเคมีอเมริกัน (อังกฤษ: American Chemical Society) หรือ ACS เป็นสมาคมทางวิทยาศาสตร์ในสหรัฐอเมริกาที่สนับสนุนการค้นคว้าทางวิทยาศาสตร์ในสาขาเคมี ก่อตั้งขึ้นเมื่อ ค.ศ.  1876 ณ มหาวิทยาลัยนิวยอร์ก ปัจจุบัน ACS มีสมาชิกมากกว่า 155,000 คนจากระดับการศึกษาที่ต่างกันในสาขาเคมี วิศวกรรมเคมี และสาขาที่เกี่ยวข้อง  โดยจัดเป็นสมาคมทางวิทยาศาสตร์ที่ใหญ่ที่สุดในโลกแห่งหนึ่งเมื่อนับจากจำนวนสมาชิก ACS เป็นองค์กรไม่แสวงหากำไรตามบทบัญญัติ 501(c)(3) และยังได้รับสถานะ congressional charter ตามบทบัญญัติ Title 36 of the United States Code ปัจจุบัน ACS มีสำนักงานใหญ่ตั้งอยู่ที่วอชิงตัน ดี.ซี. และมีพนักงานจำนวนมากอยู่ในสำนักงานที่เมืองโคลัมบัส รัฐโอไฮโอ
ACS เป็นหล่งข้อมูลทางวิทยาศาสตร์ที่สำคัญผ่านวารสารวิชาการ การประชุมระดับชาติ และระบบ Chemical Abstracts Service
แหล่งข้อมุลอื่น

ACS website
ACS Publications website
ACS Chemical & Engineering News
ACS Chemical Abstracts Service (CAS)
International Year of Chemistry 2011(archived)
A Cauldron Bubbles: PubChem and the American Chemical Society — Information Today, June 2005
ACS Chemical Biology WIKI(archived)
ACS Chemical Biology Community(archived)
ACS Green Chemistry Institute
ACS Organic Division
Leete Award
Gassman Award
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  นอร์เวย์  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  ลัตเวีย  ญี่ปุ่น  เช็กเกีย  ออสเตรเลีย  เกาหลี  โครเอเชีย 
วิชาการ:  CiNii 
อื่น ๆ:  IdRef
สมาพันธรัฐ

สมาพันธรัฐ (อังกฤษ: confederation) เป็นศัพท์การเมืองสมัยใหม่ หมายถึง การรวมกันของหน่วยการเมืองเป็นการถาวรเพื่อให้มีการเคลื่อนไหวร่วมกันตามหน่วยอื่น สมาพันธรัฐตามปกติก่อตั้งขึ้นโดยสนธิสัญญา แต่ภายหลังมักก่อตั้งขึ้นจากการเห็นชอบรัฐธรรมนูญร่วมกัน สมาพันธรัฐมีแนวโน้มสถาปนาขึ้นเพื่อจัดการกับปัญหาร้ายแรง เช่น การป้องกัน การระหว่างประเทศหรือสกุลเงินร่วม โดยมีรัฐบาลกลางที่ถูกกำหนดให้จัดหาการสนับสนุนแก่สมาชิกทั้งหมด
ธรรมชาติความสัมพันธ์ระหว่างรัฐซึ่งประกอบขึ้นเป็นสมาพันธรัฐนั้นแตกต่างกันมาก เช่นเดียวกับความสัมพันธ์ระหว่างรัฐสมาชิก รัฐบาลกลางและการกระจายอำนาจให้รัฐต่าง ๆ ก็มีแตกต่างกันเช่นกัน สมาพันธรัฐอย่างหลวมบางแห่งคล้ายคลึงกับองค์การระหว่างรัฐบาล ขณะที่สมาพันธรัฐอย่างเข้มอาจเหมือนสหพันธรัฐ
สมาพันธ์ผู้ผลิตสิ่งบันทึกเสียงระหว่างประเทศ

| --- | --- |
ชื่อย่อ: IFPI
คําขวัญ: representing the recording industry worldwide
ก่อตั้ง: 1933
สํานักงานใหญ่: ลอนดอน สหราชอาณาจักร
ประธานคณะผู้บริหาร: Frances Moore
องค์กรแม่: Main Board of Directors
เว็บไซต์: www.ifpi.org
สมาพันธ์ผู้ผลิตสิ่งบันทึกเสียงระหว่างประเทศ (อังกฤษ: International Federation of the Phonographic Industry (IFPI)) เป็นองค์กรตัวแทนที่เกี่ยวข้องกับอุตสาหกรรมสิ่งบันทึกเสียงทั่วโลก มีสำนักงานใหญ่ที่ลอนดอน สหราชอาณาจักร และยังมีสำนักงานท้องถิ่นอยู่ในบรัสเซลส์ ฮ่องกง ไมแอมีและมอสโคว์
มีจุดมุ่งหมายเพื่อประชาสัมพันธ์คุณค่ายของดนตรี คุ้มครองลิขสิทธิ์ให้กับผู้ผลิตเพลงและขยายไปถึงการใช้งานทางธุรกิจของดนตรี ให้บริการกับสมาชิก ในเรื่อง การให้คำแนะนำนโยบายกฎหมาย (วิ่งเต้น), การบังคับใช้กฎหมายเรื่องการต่อต้านการละเมิดลิขสิทธิ์, การฟ้องร้องและงานขึ้นทะเบียน, การวิจัยการตลาดและการสนับสนุนการสื่อสาร
สมาคมเฮลิคอปเตอร์นานาชาติ

| --- | --- |

ประเภท: สมาคมการค้า
ก่อตั้ง: ค.ศ. 1948
สถานที่: อะเล็กซานเดรีย, รัฐเวอร์จิเนีย, ประเทศสหรัฐ
จุดความสนใจ: การทุ่มเทให้กับวงการสมาคมเฮลิคอปเตอร์นานาชาติ
พันธกิจ: ให้สมาชิกได้รับความรู้ที่เป็นประโยชน์และการออกแบบเพื่อความก้าวหน้าของชุมชนผู้สนใจเฮลิคอปเตอร์
เว็บไซต์: http://www.rotor.com
สมาคมเฮลิคอปเตอร์นานาชาติ (อังกฤษ: Helicopter Association International; HAI) คือสมาคมการค้าที่เชี่ยวชาญและไม่แสวงหากำไร องค์การนี้มีสมาชิกทั้งหมดมากกว่า 2,500 คนโดยมาจาก 68 ประเทศ
สมาคมก่อตั้งขึ้นมาในปี พ.ศ. 2491 โดยที่ให้การช่วยเหลือสมาชิกในเรื่องอุตสาหกรรมเฮลิคอปเตอร์โดยตรง เช่น ความก้าวหน้า, การดำเนินการ ด้วยการจัดหาโปรแกรมที่ช่วยเพิ่มความปลอดภัยส่งเสริมความเป็นมืออาชีพและส่งเสริมการมีส่วนร่วมที่ไม่เหมือนใครของเฮลิคอปเตอร์สู่สังคมตามพันธกิจของสมาคม ทุกๆปีสมาคมจะจัดนิทรรศการที่ชื่อว่า เฮลิ-เอ็กโป (Heli-Expo) ขึ้นมา ในปี พ.ศ. 2556 มีผู้เข้าชมทั้งหมด 20,393 คน และยังมีคนจัดบูธทั้งหมด 730 คน
แหล่งข้อมูลอื่น

www.rotor.com เก็บถาวร 2009-02-28 ที่ เวย์แบ็กแมชชีน — Helicopter Association International
Whirly-Girls, International Women Helicopter Pilots, a member organization of HAI
สมาคมเอเชียใต้เพื่อความร่วมมือระดับภูมิภาค

สมาคมเอเชียใต้เพื่อความร่วมมือระดับภูมิภาค (อังกฤษ: South Asian Association for Regional Cooperation, SAARC) เป็นองค์การระหว่างรัฐบาลระดับภูมิภาคและสหภาพภูมิรัฐศาสตร์ของรัฐในเอเชียใต้ ประเทศสมาชิกได้แก่ อัฟกานิสถาน บังกลาเทศ ภูฏาน อินเดีย มัลดีฟส์ เนปาล ปากีสถาน และศรีลังกา สมาคมเอเชียใต้เพื่อความร่วมมือระดับภูมิภาคประกอบด้วยร้อยละ 3 ของพื้นที่โลก ร้อยละ 21 ของประชากรโลก และร้อยละ 3.8 (2.9 ล้านล้านดอลลาร์สหรัฐ) ของเศรษฐกิจโลกในปี ค.ศ. 2015
สมาคมเอเชียใต้เพื่อความร่วมมือระดับภูมิภาคได้ก่อตั้งขึ้นในกรุงธากา เมื่อวันที่ 8 ธันวาคม ค.ศ. 1985 สำนักงานเลขาธิการตั้งอยู่ที่กาฐมาณฑุ เนปาล องค์กรส่งเสริมการพัฒนาการรวมกลุ่มทางเศรษฐกิจและภูมิภาค ได้เปิดตัวเขตการค้าเสรีเอเชียใต้ในปี ค.ศ. 2006 สมาคมเอเชียใต้เพื่อความร่วมมือระดับภูมิภาครักษาความสัมพันธ์ทางการทูตอย่างถาวรที่องค์การสหประชาชาติในฐานะผู้สังเกตการณ์และได้พัฒนาความสัมพันธ์กับหน่วยงานพหุภาคี รวมทั้งสหภาพยุโรป
สมาคมอุตสาหกรรมก่อสร้างไทย

สมาคมอุตสาหกรรมก่อสร้างไทย ในพระบรมราชูปถัมภ์  (อังกฤษ: Thai Contractors Association Under H.M. The King’s Patronage) เดิมมีชื่อว่า สมาคมนายช่างแห่งกรุงสยาม จดทะเบียนเป็นสมาคมตามพระราชบัญญัติเมื่อวันที่ 2 ธันวาคม พ.ศ. 2471 และได้อัญเชิญ นายพลเอกพระเจ้าพี่ยาเธอกรมหลวง กำแพงเพ็ชรอรรคโยธิน ทรงเป็นนายกสมาคมฯ พระองค์แรก มีวัตถุประสงค์เพื่อส่งเสริมความรู้ทางด้านช่างให้มีความเจริญ สร้างความสามัคคีในระหว่างนายช่าง รักษาฐานและความประพฤติของนายช่างให้เป็นที่นับถือ โดยไม่เป็นปรปักษ์แก่พระราชกำหนดกฎหมาย
ชื่อของสมาคม

สมาคมได้มีการเปลี่ยนชื่อหลายครั้งดังนี้
ชื่อเมื่อแรกตั้งสมาคม “สมาคมนายช่างแห่งกรุงสยาม” ปีพ.ศ. 2471
เปลี่ยนชื่อเป็น สมาคมนายช่างแห่ง ประเทศไทย ปีพ.ศ. 2479
เปลี่ยนชื่อเป็น สมาคมนายช่างเหมาไทย เมื่อวันที่ 13 ตุลาคม 2509
เปลี่ยนชื่อเป็น สมาคมอุตสาหกรรมก่อสร้างไทย เมื่อวันที่ 29 เมษายน 2526
นายกสมาคมฯ คนปัจจุบัน คือนายอังสุรัสมิ์ อารีกุล ดำรงตำแหน่งตั้งแต่ ปีพ.ศ. 2561-2563
แหล่งข้อมูลอื่น

เว็บไซต์ของ สมาคมอุตสาหกรรมก่อสร้างไทย ในพระบรมราชูปถัมภ์
สมาคมมหาวิทยาลัยภาคพื้นแปซิฟิก

| --- | --- |

ก่อตั้ง: 1997; 27 ปีที่แล้ว (1997)
ประเภท: องค์การนอกภาครัฐ
ที่ตั้ง: 100 ถนนไซเบอร์พอร์ต ฮ่องกง
สมาชิก  : 61 มหาวิทยาลัยวิจัย
ประธาน: Gene D. Block
เว็บไซต์: apru.org 
สมาคมมหาวิทยาลัยภาคพื้นแปซิฟิก (อังกฤษ: Association of Pacific Rim Universities หรือ APRU) ก่อตั้งเมือปี ค.ศ. 1997  เป็นสมาคมที่มีสมาชิกเป็นมหาวิทยาลัยวิจัยชั้นนำในบริเวณโดยรอบมหาสมุทรแปซิฟิก โดยมีจุดมุ่งหมายของสมาคมเพื่อให้เกิดการส่งเสริมทางด้าน การศึกษา การวิจัย แก่ผู้ประกอบการ อันจะนำมาซึ่งการนำมาประยุกต์ใช้ให้เกิดความก้าวหน้าในทางเศรษฐกิจ วิทยาศาสตร์ และ วัฒนธรรม ในภูมิภาครอบมหาสมุทรแปซิฟิก
ดูเพิ่ม

EAIE
EURODOC
Association of African Universities
Association of Commonwealth Universities
Agence universitaire de la Francophonie (AUF)
European University Association
เครือข่ายมหาวิทยาลัยอาเซียน
เครือข่ายการศึกษาและการวิจัยแห่งลุ่มแม่น้ำโขง (Greater Mekong Sub-region Academic and Research Network: GMSARN)
แหล่งข้อมูลอื่น

เว็บไซต์ทางการ
| ด ค กสมาคมมหาวิทยาลัยภาคพื้นแปซิฟิก |
| --- | --- |
 ออสเตรเลีย เมลเบิร์น ซิดนีย์ นิวเซาท์เวลส์ ออสเตรเลีย แคนาดา บริติชโคลัมเบีย ชิลี ชิลี จีน เจ้อเจียง ชิงหัว ปักกิ่ง ฟุ่ตัน USTC หนานจิง ฮ่องกง HKUST ฮ่องกง อินโดนีเซีย อินโดนีเซีย ญี่ปุ่น เคโอ เกียวโต โตเกียว โทโฮกุ โอซากะ วาเซดะ มาเลเซีย มาลายา เม็กซิโก เม็กซิโก มอนเตร์เรย์ นิวซีแลนด์ ออกแลนด์ ฟิลิปปินส์ ฟิลิปปินส์ รัสเซีย ตะวันออกไกล สิงคโปร์ สิงคโปร์ เกาหลี เกาหลี โซล ยอนเซ โพฮัง KAIST ไต้หวัน ไต้หวัน ไทย จุฬาลงกรณ์ สหรัฐ Caltech สแตนด์ฟอร์ด แคลิฟอร์เนีย ออริกอน เซาเทิร์นแค วอชิงตัน
สมาคมเชฟโลก

สมาคมเชฟโลก (อังกฤษ: World Association of Chefs' Societies; ชื่อย่อ: WACS) เป็นเครือข่ายสมาคมเชฟระดับโลก ก่อตั้งขึ้นครั้งแรกในเดือนตุลาคม 1928 ที่มหาวิทยาลัยซอร์บอนน์ ในกรุงปารีส ประเทศฝรั่งเศส ในการประชุมครั้งแรกมีผู้แทนจำนวน 65 คนจาก 17 ประเทศ เป็นตัวแทนจากสมาคมเชฟระดับประเทศและระดับนานาชาติ 36 แห่ง และ โอกุสต์ แอ็สกอฟีเย ได้รับเลือกให้เป็นประธานกิตติมศักดิ์คนแรกของสมาคมเชฟโลก ปัจจุบันสมาคมเชฟโลกมีสมาชิกเป็นสมาคมเชฟระดับชาติอย่างเป็นทางการจำนวน 72 ประเทศทั่วโลก มีประเพณีที่เป็นเอกลักษณ์คือการประชุมสมาคมฯ ทุก ๆ 2 ปี โดยจัดขึ้นในกว่า 20 เมืองทั่วโลก
สมาคมเชฟโลกบริหารงานโดยองค์กรปกครองที่มาจากการเลือกตั้ง ซึ่งประกอบด้วย ประธานสมาคมเชฟโลก รองประธาน เหรัญญิก เลขาธิการ และทูตประธานกิตติมศักดิ์ รวมถึงคณะกรรมการผู้อำนวยการระดับทวีปที่ดูแลภูมิภาคต่าง ๆ จากทวีปเอเชีย ทวีปยุโรป ทวีปแอฟริกา แปซิฟิก และทวีปอเมริกา และมีคณะกรรมการเฉพาะกิจดูแลจัดการกิจกรรมที่เกี่ยวข้องกับการแข่งขันทำอาหารทั้งหมด
ดูเพิ่ม

ศิลปะการปรุงอาหาร
แหล่งข้อมูลอื่น

สมาคมเชฟโลก
สมาคมเพื่อการเพิกถอนการเป็นสหภาพ

แดเนียล โอคอนเนลผู้ก่อตั้ง “สมาคมเพื่อการเพิกถอนการเป็นสหภาพ”
สมาคมเพื่อการเพิกถอนการเป็นสหภาพ (อังกฤษ: Repeal Association) เป็นขบวนการทางการเมืองของไอร์แลนด์ที่ก่อตั้งขึ้นโดยแดเนียล โอคอนเนล (Daniel O'Connell) โดยมีจุดประสงค์ในการรณรงค์ในการพยายามยกเลิกพระราชบัญญัติสหภาพของปี ค.ศ. 1800 ที่เป็นพระราชบัญญัติที่มีผลให้เกิดการรวมราชอาณาจักรบริเตนใหญ่ และ ราชอาณาจักรไอร์แลนด์ เข้าด้วยกันเป็น สหราชอาณาจักรบริเตนใหญ่และไอร์แลนด์
สมาคมต้องการที่จะหันไอร์แลนด์กลับไปอยู่ในฐานะที่มีรัฐธรรมนูญเป็นของตนเองเช่นที่ก่อตั้งได้สำเร็จอยู่ชั่วระยะเวลาหนึ่งโดยเฮนรี แกรทแทน (Henry Grattan) ในคริสต์ทศวรรษ 1780 แต่ครั้งนี้เป็นการร่วมมืออย่างเต็มตัวโดยฝ่ายคาทอลิกหลังจากพระราชบัญญัติผ่อนปรนสิทธิของโรมันคาทอลิก (Act of Catholic Emancipation) มีผลในการบังคับใช้ในปี ค.ศ. 1829 ที่ได้รับการสนับสนุนโดยการอนุมัติภายใต้พระราชบัญญัติปฏิรูปของปี ค.ศ. 1832 เมื่อสมาคมมาล้มตัวลงในปลายคริสต์ทศวรรษ 1840 ขบวนการยังไอร์แลนด์ (Young Ireland) ก็มารับช่วงต่อ
ผู้ต้องการยกเลิกการเป็นสหภาพทำการประท้วงการเลือกตั้งทั่วไปของสหราชอาณาจักรในปี ค.ศ. 1832 ในไอร์แลนด์ ระหว่างปี ค.ศ. 1835 จนถึงปี ค.ศ. 1841 สมาชิกก็สมัครเข้ารับการเลือกตั้งโดยทำการร่วมมือกับพรรคลิเบอรัลของสหราชอาณาจักร ผู้สมัครรับเลือกตั้งของสมาคมที่ไม่มีส่วนเกี่ยวข้องกับพรรคลิเบอรัลทำการประท้วงการเลือกตั้งทั่วไปของสหราชอาณาจักรอีกครั้งในปี ค.ศ. 1841 และ ปี ค.ศ. 1847
ดูเพิ่ม

พระราชบัญญัติสหภาพ ค.ศ. 1800
ประวัติศาสตร์ไอร์แลนด์
แหล่งข้อมูลอื่น

เนื้อฉบับสมบูรณ์ของ “the Union with Ireland Act 1800 (c.67)” ตามที่ได้รับการแก้ไขและใช้ปฏิบัติในสหราชอาณาจักรในปัจจุบัน (จาก “ฐานข้อมูลราชบัญญัติแห่งสหราชอาณาจักร” (UK Statute Law Database))
สมาคมผู้ประกอบกิจการเพลงของญี่ปุ่น

| --- | --- |

สำนักงานใหญ่ตั้งอยู่ในอาคาร Kyodo Tsushin Kaikan
ก่อตั้ง: 1942
ประเภท: มาตรฐานทางเทคนิค ใบอนุญาต และค่าลิขสิทธิ์
สํานักงานใหญ่: คิตะ อาโอยามะ เขตมินาโตะ โตเกียว
ที่ตั้ง: ญี่ปุ่น
สมาชิก  : 19 สมาชิกหลัก, 15 สมาชิกสมทบ และ 24 สมาชิกสนับสนุน (ทั้งหมด ณ เดือนสิงหาคม 2009)
บุคลากรหลัก: ฮิโรฮูมิ ชิเกมูระ (ประธานและ CEO) โยอิจิโระ ฮาตะ (กรรมการผู้จัดการอาวุโสและ COO)
เว็บไซต์: สมาคมผู้ประกอบกิจการเพลงของญี่ปุ่น
สมาคมผู้ประกอบกิจการเพลงของญี่ปุ่น (ญี่ปุ่น: 日本レコード協会; โรมาจิ: Nihon Rekōdo Kyōkai; อังกฤษ: Recording Industry Association of Japan หรือ RIAJ) เป็นกลุ่มการค้าอุตสาหกรรมที่ประกอบด้วยบริษัทญี่ปุ่นที่เกี่ยวข้องกับอุตสาหกรรมดนตรี ก่อตั้งเมื่อปี ค.ศ. 1942 ในชื่อ Japan Phonogram Record Cultural Association และเริ่มใช้ชื่อปัจจุบันเมื่อปี ค.ศ. 1969
กิจกรรมของ RIAJ ได้แก่ การส่งเสริมการขายเพลง การบังคับใช้กฎหมายลิขสิทธิ์ และการวิจัยที่เกี่ยวข้องกับอุตสาหกรรมดนตรีของญี่ปุ่น โดยจัดพิมพ์ RIAJ Year Book ประจำปี ซึ่งเป็นข้อมูลสรุปทางสถิติของยอดขายเพลงในแต่ละปี ตลอดจนเผยแพร่ข้อมูลอื่น ๆ มากมาย
RIAJ มีสำนักงานใหญ่อยู่ที่เขตมินาโตะ โตเกียว มีบริษัทสมาชิก 20 แห่ง และมีสมาชิกสมทบและสมาชิกสนับสนุน  บริษัทสมาชิกบางแห่งเป็นสาขาของบริษัทข้ามชาติของญี่ปุ่น ซึ่งมีสำนักงานใหญ่อยู่ที่อื่น
สมาคมมีหน้าที่รับผิดชอบในการรับรองอัลบั้มและซิงเกิลระดับโกลด์และแพลตตินัมในญี่ปุ่น
การรับรอง RIAJ

ในปี ค.ศ 1989 สมาคมผู้ประกอบกิจการเพลงของญี่ปุ่นเปิดตัวระบบการรับรองผลงานดนตรี โดยจะมอบให้ตามจำนวนการจัดส่งแผ่นซีดีหรือตลับเทปที่รายงานโดยค่ายเพลง โดยเกณฑ์นี้มีผลใช้อย่างจำกัดกับเนื้อหาที่วางจำหน่ายหลังวันที่ 21 มกราคม ค.ศ. 1989
การรับรอง RIAJ > รางวัลการรับรอง

ปัจจุบันยอดขายเพลงทั้งหมด ทั้งซิงเกิล อัลบั้ม ยอดดาวน์โหลดดิจิทัลซิงเกิล อยู่ในเกณฑ์เดียวกัน การรับรองสูงสุดนั้นต่างจากหลายประเทศที่เรียกว่า "Million"
| เกณฑ์ต่อรางวัล> โกลด์ | เกณฑ์ต่อรางวัล> แพลตตินัม | เกณฑ์ต่อรางวัล> 2× แพลตตินัม | เกณฑ์ต่อรางวัล> 3× แพลตตินัม | เกณฑ์ต่อรางวัล> มิลเลียน | เกณฑ์ต่อรางวัล> มัลติมิลเลียน |
| --- | --- | --- | --- | --- | --- |
| 100,000 | 250,000 | 500,000 | 750,000 | 1,000,000 | 2,000,000+ |
ก่อนการรวมเกณฑ์และการแนะนำหมวดหมู่มิวสิกวิดีโอในเดือนกรกฎาคม ค.ศ. 2003 มีการใช้มาตราส่วนแยกต่างหากสำหรับรางวัลการรับรอง
| รูปแบบ | ประเภท | เกณฑ์ต่อรางวัล> โกลด์ | เกณฑ์ต่อรางวัล> แพลตตินัม | เกณฑ์ต่อรางวัล> 2× แพลตตินัม | เกณฑ์ต่อรางวัล> มิลเลียน | เกณฑ์ต่อรางวัล> 3× แพลตตินัม | เกณฑ์ต่อรางวัล> 4× แพลตตินัม | เกณฑ์ต่อรางวัล>  |
| --- | --- | --- | --- | --- | --- | --- | --- | --- |
| อัลบั้ม | ภายในประเทศ | 200,000 | 400,000 | 800,000 | 1,000,000 | 1,200,000 | 1,600,000 |  |
| อัลบั้ม | ระหว่างประเทศ | 100,000 | 200,000 | 400,000 | 1,000,000 | 600,000 | 800,000 |  |
| ซิงเกิล | ภายในประเทศ | 200,000 | 400,000 | 800,000 | 1,000,000 | 1,200,000 | 1,600,000 |  |
| ซิงเกิล | ระหว่างประเทศ | 50,000 | 100,000 | 200,000 | 1,000,000 | 300,000 | 400,000 |  |
การรับรอง RIAJ > การรับรองดิจิทัล

การรับรองสำหรับเพลงและอัลบั้มที่วางจำหน่ายแบบดิจิทัลเริ่มเมื่อวันที่ 20 กันยายน ค.ศ. 2006 โดยใช้ข้อมูลการดาวน์โหลดที่รวบรวมมาตั้งแต่ต้นคริสต์ทศวรรษ 2000 ตั้งแต่ปี 2006 ถึง 2013 การรับรองมี 3 หมวด ได้แก่ "Ringtone" (ญี่ปุ่น: 着うた（R）; ทับศัพท์: Chaku-uta), "Full-length Ringtone" (ญี่ปุ่น: 着うたフル（R）; ทับศัพท์: Chaku-uta Full) เช่นการดาวน์โหลดไปยังโทรศัพท์มือถือ และ "PC Download" (ญี่ปุ่น: PC配信; ทับศัพท์: PC Haishin) สำหรับเพลงที่ซื้อผ่านบริการต่าง ๆ เช่น ไอทูนส์ วันที่ 28 กุมภาพันธ์ 2014 ได้มีการรวมหมวดหมู่ Chaku-uta Full และ PC เข้าด้วยกันเพื่อสร้างหมวด "Single Track" (ญี่ปุ่น: シングルトラック)
แม้ว่าการรับรองอัลบั้มดิจิทัลจะเป็นไปได้ แต่มีเพียงไม่กี่อัลบั้มเท่านั้นที่ได้รับการรับรองนี้นับตั้งแต่ RIAJ เริ่มมอบรางวัล รวมถึงอัลบั้มการกุศล Songs for Japan 2011 และสตูดิโออัลบั้มชุดที่หก Fantôme ของฮิการุ อูตาดะ ในปี ค.ศ. 2021 A Complete: All Singles (2008) ของอายูมิ ฮามาซากิ กลายเป็นอัลบั้มแรกที่ออกในคริสต์ทศวรรษ 2000 ที่ได้รับการรับรองดิจิทัล
| รูปแบบ | เกณฑ์ต่อรางวัล> โกลด์ | เกณฑ์ต่อรางวัล> แพลตตินัม | เกณฑ์ต่อรางวัล> 2× แพลตตินัม | เกณฑ์ต่อรางวัล> 3× แพลตตินัม | เกณฑ์ต่อรางวัล> มิลเลียน | เกณฑ์ต่อรางวัล>  |
| --- | --- | --- | --- | --- | --- | --- |
| Chaku-uta (R) |  |  | 500,000 | 750,000 | 1,000,000 |  |
| ซิงเกิลแทร็ค | 100,000 | 250,000 | 500,000 | 750,000 | 1,000,000 |  |
| อัลบั้ม | 100,000 | 250,000 | 500,000 | 750,000 | 1,000,000 |  |
การรับรอง RIAJ > สตรีมเท่านั้น

ในเดือนเมษายน ค.ศ. 2020 RIAJ ได้เริ่มรับรองเพลงสำหรับการสตรีม เช่นเดียวกับการจัดส่งทางกายภาพและยอดการดาวน์โหลดดิจิทัล
ต่างจากการจัดส่งทางกายภาพและยอดการดาวน์โหลดดิจิทัล การรับรองการสตรีมมีระดับของตัวเอง เนื่องจากมีปริมาณการสตรีมที่สูงกว่าเมื่อเทียบกับรูปแบบอื่น
| เกณฑ์ต่อรางวัล> โกลด์ | เกณฑ์ต่อรางวัล> แพลตตินัม | เกณฑ์ต่อรางวัล> 2× แพลตตินัม | เกณฑ์ต่อรางวัล> 3× แพลตตินัม | เกณฑ์ต่อรางวัล> ไดมอนด์ |
| --- | --- | --- | --- | --- |
| 50,000,000 | 100,000,000 | 200,000,000 | 300,000,000 | 500,000,000 |
สมาชิก > สมาชิกหลัก

เอเว็กซ์กรุป¹
เอเว็กซ์เอนเตอร์เทนเมนต์
เอเว็กซ์ดิจิทัล (สมาชิกสนับสนุน)
บีอิง จำกัด
ดรีมมิวสิก จำกัด
ฟอร์ไลฟ์มิวสิก
เจนีนยูนิเวอร์แซลเอนเตอร์เทนเมนต์¹
คิงเรเคิดส์¹
เบลวูดเรเคิดส์ (สมาชิกสนับสนุน)
คิงเรเคิดส์อินเตอร์เนชันแนล (สมาชิกสนับสนุน)
นิปปอนโคลัมเบีย
โคลัมเบียมาร์เก็ตติง (สมาชิกสนับสนุน)
นิปปอนคราวน์¹
โพนีแคนยอน¹
เอกซิตทูนส์ (สมาชิกสมทบ)
โซนีมิวสิกเอนเตอร์เทนเมนต์เจแปน¹
อารีโอลาเจแปน (สมาชิกสนับสนุน)
เดฟสตาร์เรเคิดส์ (สมาชิกสนับสนุน)
อีพิกเรคอดส์เจแปน (สมาชิกสนับสนุน)
คีออนเรเคิดส์ (สมาชิกสนับสนุน)
เอสเอ็มอีเรเคิดส์ (สมาชิกสนับสนุน)
โซนีมิวสิกอาร์ติดส์ (สมาชิกสนับสนุน)
โซนีมิวสิกเอโสซิเอเต็ดเรเคิดส์ (สมาชิกสนับสนุน)
โซนีมิวสิกไดเรกต์ (สมาชิกสนับสนุน)
โซนีมิวสิกดิสทริบิวชัน (สมาชิกสนับสนุน)
โซนีมิวสิกเจแปนอินเตอร์เนชันแนล (สมาชิกสนับสนุน)
โซนีมิวสิกเรเคิดส์ (สมาชิกสนับสนุน)
เทอิจิคุเอนเตอร์เทนเมนต์¹
โทคุมะเจแปนคอมมิวนิเคชันส์¹
ยูนิเวอร์แซลมิวสิกกรุป¹
อีเอ็มไอมิวสิกเจแปน¹
วีเอพี จำกัด¹
วิกเตอร์เอนเตอร์เทนเมนต์¹
วอร์เนอร์มิวสิกกรุป¹
ยามาฮ่ามิวสิกคอมมิวนิเคชันส์
โยชิโมโตะอาร์แอนด์ซี
สมาชิก > สมาชิกสมทบ

อะมิวส์ซอฟต์เอนเตอร์เทนเมนต์
แฮตส์อัลลิมิเต็ด
จอห์นนีแอนด์อะโซชีเอท
เจสตรอม
จอห์นนีส์เอนเตอร์เทนเมนต์
โคนามิดิจิทัลเอนเตอร์เทนเมน
บันไดวิชวล
แลนติส (สมาชิกหลัก)
แอลดีแอนด์เคเรเคิดส์
นักซอสเรเคิดส์
เพลดเรเคิดส์¹
สตาร์ดัสต์เรเคิดส์
สเปซเชาเออเน็ตเวิกส์
สปีริตชวลบีสต์
วีนัสเรเคิดส์
สมาคมวิลเลจอะเกน
เอ็นบีซียูนิเวอร์แซลเอนเตอร์เทนเมนต์เจแปน
คิสเอนเตอร์เทนเมนต์
แรมบลิงเรเคิดส์
แกมบิต
ครอย
สมาชิก > สมาชิกสนับสนุน

อะนิเพล็กซ์ (บริษัทในเครือของโซนีมิวสิกเอนเตอร์เทนเมนต์เจแปน)
คราวน์โทคุมะมิวสิก (บริษัทร่วมทุนระหว่างนิปปอนคราวน์และโทคุมะเจแปนคอมมิวนิเคชันส์)
ฟรีบอร์ด
ฮอลิเดย์เจแปน
เจย์วัน
เอ็นพีพีดีเวลเลิพ
ทีท็อคเรเคิดส์
ทีวีอาซาฮิมิวสิก
วาร์ดเรเคิดส์
ทอยส์แฟกทอรี
เอซฟอร์ซเอนเตอร์เทนเมนต์
คิโนะมิวสิก
¹สมาชิกสมาพันธ์ผู้ผลิตสิ่งบันทึกเสียงระหว่างประเทศ